CELEX: 31983R0344
Language: el
Date: 1983-02-08 00:00:00
Title: Κανονισμός (ΕΟΚ) αριθ. 344/83 του Συμβουλίου της 8ης Φεβρουαρίου 1983 για τον καθορισμό της ποσότητας βουτύρου Νέας Ζηλανδίας που επιτρέπεται να εισαγάγει το Ηνωμένο Βασίλειο τον Μάρτιο 1983

Avis juridique important

|

31983R0344

Κανονισμός (ΕΟΚ) αριθ. 344/83 του Συμβουλίου της 8ης Φεβρουαρίου 1983 για τον καθορισμό της ποσότητας βουτύρου Νέας Ζηλανδίας που επιτρέπεται να εισαγάγει το Ηνωμένο Βασίλειο τον Μάρτιο 1983  

Επίσημη Εφημερίδα αριθ. L 040 της 12/02/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 344/83 ΤΟΥ ΣΥΜΒΟΥΛΙΟΥ  της 8ης Φεβρουαρίου 1983  για τον καθορισμό της ποσότητας βουτύρου Νέας Ζηλανδίας που επιτρέπεται να εισαγάγει το Ηνωμένο Βασίλειο τον Μάρτιο 1983  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως του 1972, και ιδίως το άρθρο 5 παράγραφος 2 του πρωτοκόλλου αριθ. 18 που προσαρτάται στην εν λόγω πράξη,  την πρόταση της Επιτροπής,  Εκτιμώντας:  ότι το πρωτόκολλο αριθ. 18 και στη συνέχεια ο κανονισμός (ΕΟΚ) αριθ. 858/81 (1) επέτρεψαν στο Ηνωμένο Βασίλειο να εισαγάγει με ειδικούς όρους, ορισμένες ποσότητες βουτύρου Νέας Ζηλανδίας, μέχρι τις 31 Δεκεμβρίου 1983· ότι, ιδίως, το άρθρο 2 παράγραφος 2 του εν λόγω κανονισμού προβλέπει τον καθορισμό, πριν από την 1η Οκτωβρίου 1982, της ποσότητας που επιτρέπεται να εισαγάγει το Ηνωμένο Βασίλειο κατά το ημερολογιακό έτος 1983, λαμβάνοντας υπόψη, ιδίως, την εξέλιξη της κατάστασης στην κοινοτική αγορά βουτύρου και την εξέλιξη της παγκόσμιας αγοράς βουτύρου·  ότι, ωστόσο, δεν κατέστη δυνατό να εκδοθεί, πριν από την 1η Ιανουαρίου 1983, ο κανονισμός για τον καθορισμό της ποσότητας βουτύρου Νέας Ζηλανδίας που επιτρέπεται να εισαγάγει το Ηνωμένο Βασίλειο κατά το 1983·  ότι, κατά συνέπεια, οι κανονισμοί (ΕΟΚ) αριθ. 3499/82 (2) και (ΕΟΚ) αριθ. 125/83 (3) καθόρισαν μια μηνιαία ποσότητα 7 250 τόνων για τις εισαγωγές του εν λόγω προϊόντος στο Ηνωμένο Βασίλειο για τους μήνες Ιανουάριο και Φεβρουάριο 1983· ότι πρέπει, αναμένοντας μια απόφαση και για να μη σταματήσουν οι εισαγωγές, να επιτραπεί στο Ηνωμένο Βασίλειο να εισαγάγει κατά τη διάρκεια του Μαρτίου 1983 την αυτή ποσότητα βουτύρου Νέας Ζηλανδίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα βουτύρου Νέας Ζηλανδίας που επιτρέπεται να εισαγάγει το Ηνωμένο Βασίλειο κατά τον Μάρτιο του 1983 καθορίζεται σε 7 250 τόνους.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Φεβρουαρίου 1983.  Για το Συμβούλιο  Ο Πρόεδρος  H.-J. ROHR  (1) ΕΕ αριθ. L 90 της 4. 4. 1981, σ. 18.  (2) ΕΕ αριθ. L 368 της 28. 12. 1982, σ. 1.  (3) ΕΕ αριθ. L 17 της 21. 1. 1983, σ. 2.